Dopingdømte Tysse langt unna OL-medalje
Nordmannen ble utestengt for bruk av Cera sommeren 2010. I dag var han tilbake når han gikk 20 kilometeren i OL like ved Buckingham Palace i London. Tysse lå i begynnelsen bra plassert i hovedfeltet, men da kanonene begynte å sette opp tempoet, klarte ikke osingen å holde tritt. Han kom i mål på 1.21.00, som er ny personlig rekord i år. Men i dag holdt ikke det til mer enn 14. plass. Chen Ding vant til slutt på tiden 1.18.46, noe som er ny olympisk rekord. Han lå i tet de siste fire kilometerne og dro raskt i fra de andre gull-kandidatene. Erick Barrando tok andreplassen, og Wang Zhen fra Kina tok tredjeplassen. Før start uttalte Tysse at han ville gå sitt eget løp uansett, og med bare én konkurranse de siste to årene var det ikke ventet at 5. plassen fra Beijing-OL kunne forbedres eller gjentas. Tysse hevder at han er uskyldig dømt. Han besvarte en rekke dopingspørsmål på pressetreffet før OL-starten.
Erik Tysse (30) var tilbake i OL etter dopingdommen, men klarte ikke å være med helt i toppen i kappgang.